**PROIECT AUTORIZAȚIE DE MEDIU**

 Ca urmare a cererii adresate de **SC ODA STEL RMC SRL**, cu sediul în judeţul Neamţ, comuna Petricani, sat Țolici, nr. 410, telefon 0740 /548868, înregistrată la numărul 6224 /06.03.2020

#  în urma analizării documentelor transmise şi a verificării în baza Ordonanței de Urgență a Guvernului nr. 68 /2019 privind stabilirea unor măsuri la nivelul administrației publice centrale și pentru modificarea și completarea unor acte normative, a Ordonanţei de Urgenţă a Guvernului nr. 195 /2005 privind protecţia mediului, aprobată cu modificări şi completări prin Legea nr.265 /2006, cu modificările şi completările ulterioare şi ale Ordinului M.M.D.D. nr.1798 /2007, cu modificările și completările din Ordinul M.M. nr. 1171 /2018, se emite

 **AUTORIZAŢIA DE MEDIU**

pentru **SC ODA STEL RMC SRL**

cu punct de lucru în comuna Petricani, sat Țolici, nr. 410

care prevede : **desfăşurarea activităţii tăierea şi rindeluirea lemnului (cod CAEN 1610)**

Documentaţia conţine : fişa de prezentare şi declaraţie

elaborată de: ODAIE STELA IULIANA

Proces verbal de verificare amplasament nr. 6224 /28.10.2020; Ziarul „Realitatea” din 07.08.2020; Decizie emitere autorizaţie de mediu A.P.M. Neamţ nr. 8562 din 03.11.2020 şi postare pe pagina de internet a A.P.M. Neamţ; Chitanţa nr.189322 /06.08.2020; Plan de situaţie şi plan de încadrare în zonă

şi următoarele acte de reglementare emise de alte autorităţi: Certificat de înregistrare nr. J27 /961 /06.08.2019 (cod unic de înregistrare 41490589); Certificat constatator nr. 37355 /31.07.2019; Act constitutive emis în 31.07.2019; Contract de concesiune încheiat cu Comuna Petricani în 20.12.1995; Contract de împrumut de folosință – comodat nr. 1 /01.08.2020; Tabel de mișcare parcelară (fișa imobilului) întocmit de Horea Constantin Cristian; Contract de furnizare deșeuri de material lemnos nr. 3 /04.08.2020 încheiat cu SC PANMAX PROD SRL Grumăzești ; Contract furnizare energie electrică nr. 3019529658 /17.01.2020.

Prezenta autorizaţie se emite cu următoarele condiţii impuse :

1. Orice modificare a condiţiilor în baza cărora s-a emis prezenta autorizaţie impune revizuirea sau solicitarea unei noi autorizaţii, după caz.

2. Solicitarea revizuirii autorizaţiei de mediu se realizează ori de câte ori există o schimbare de fond a datelor care au stat la baza emiterii ei.

3. **Verificarea conformării cu prevederile prezentului act se face de către Garda Naţională de Mediu – Serviciul Comisariatul Judeţean Neamţ şi Agenţia pentru Protecţia Mediului Neamţ.**

4. **Contractele ce au stat la baza emiterii prezentei autorizaţii se vor reînnoi în czul expirării termenelor de valabilitate ale acestora.**

5. Achitarea anual a taxei datorate la Fondul de mediu conform O.U.G.nr.196 /2005.

6. În desfășurarea activității se vor lua măsuri de limitare a nivelului de zgomot echivalent exterior la limita zonei funcționale la valorile impuse prin Ordinul MS nr. 994 /2018 pentru modificarea și completarea Normelor de igienă și sănătate publică privind mediul de viață al populației, aprobate prin Ordinul MS nr. 119 /2014. În cazul înregistrării unei sesizări privind zgomotul produs, se vor realiza determinări ale nivelului de zgomot la limita proprietății.

7. Se vor asigura în permanență mijloacele necesare de intervenție în caz de incendiu și poluări accidentale cu respectarea normelor PSI specifice activității. Orice poluare se va anunța prin fax la A.P.M. Neamț (0233 /215049) și la G.N.M. – Serviciul Comisariatul Județean Neamț (0233 /218964) în termen de 2 ore de la constatarea incidentului. Se vor lua măsuri operative pentru înlăturarea cauzelor și limitarea efectelor asupra factorilor de mediu.

8. Titularul activităţii are obligațiile:

- să informeze în scris A.P.M. Neamţ dacă intervin elemente noi, necunoscute la data emiterii prezentei autorizaţii, precum şi asupra oricăror modificări ale condiţiilor ce au stat la baza emiterii autorizaţiei de mediu. A.P.M. Neamţ decide după caz, pe baza notificării titularului, menţinerea actului de reglementare, revizuirea autorizaţiei de mediu (incluzând datele ce s-au modificat) sau reluarea procedurii de emitere a unei noi autorizaţii de mediu.

- să notifice A.P.M. Neamț dacă urmează să deruleze sau să fie supus unei proceduri de vânzare de active, fuziune, divizare, concesionare ori în alte situații care implică schimbarea titularului activității, precum și în caz de dizolvare urmată de lichidare, faliment, încetare a activității, conform legii;

- să solicite și să obțină acordul de mediu pentru proiecte noi sau pentru modificarea ori extinderea activităților existente care pot avea impact semnificativ asupra mediului;

- să reînnoiască actele de reglementare emise de alte autorităţi, ce au stat la baza emiterii prezentei autorizaţii, care și-au pierdut valabilitatea;

- să ţină evidenţa cantităţilor de buşteni debitate*,* de resturi de lemn şi rumeguș într-un registru care va fi pus la dispoziţia reprezentanţilor A.P.M. Neamț şi G.N.M.– Seviciul Comisariatul Județean Neamț, ori de câte ori va fi cazul; în registru va fi specificat cine le-a preluat, cantitatea, mijlocul de transport, data preluării acestora;

- să desfășoare activitățile de tăiere și rindeluire a lemnului numai în spațiul amenajat, fiind interzisă desfășurarea activităților în afara spațiului amenajat;

- să stocheze resturile lemnoase numai pe platforme betonate, special amenajate, conform prevederilor H.G. nr. 2293 /2004 privind gestionarea deşeurilor rezultate în urma procesului de obtinere a materialelor lemnoase;

- să ia măsuri privind menținerea stării de salubritate şi a ordinii în incintă şi în zona limitrofă obiectivului;

- să se asigure că transportul deşeurilor se realizează numai cu mijloace de transport autorizate în acest sens, cu respectarea H.G. 1061 /2008 privind transportul deşeurilor periculoase şi nepericuloase pe teritoriul României;

- să păstreze obligatoriu la punctul de lucru un exemplar al autorizaţiei de mediu şi al proceselor verbale de control pe linie de mediu;

- să ia măsurile corespunzătoare potrivit cu natura și amploarea pericolelor previzibile, în scopul evitării pagubelor şi al reducerii la minim a efectelor lor;

- să asigure condiţiile tehnice şi organizatorice pentru activităţile efectuate, astfel încât să se prevină riscurile privind persoanele, bunurile sau mediul înconjurător;

- să întreţină şi să exploateze corespunzător instalaţiile şi amenajările pentru protectia mediului;

- personalul de exploatare va fi instruit asupra măsurilor de protecţie a mediului, a obligaţiilor şi responsabilităţilor ce le revin, precum şi a condiţilor din actele de reglementare, în vederea respectării legislaţiei de mediu în vigoare;

- să asigure lucrările şi dotările speciale, ce apar ca necesare pe parcursul desfăşurării activităţii, în vederea respectării prevederilor legale în domeniul protecţiei mediului;

- să se conformeze modificărilor survenite în legislaţia de mediu, pe perioada valabilităţii autorizaţiei;

- se vor achiziţiona numai buşteni marcaţi pentru tăiere cu dispozitive speciale de marcat şi aviz Romsilva;

- se interzice depozitarea buştenilor şi resturilor lemnoase pe malurile şi albiile cursurilor de apă, în lungul drumurilor şi a căilor de acces; acestea se vor depozita numai în locurile amenajate şi autorizate.

9. Este interzisă abandonarea deşeurilor şi depozitarea deşeurilor generate direct pe sol; deşeurile se vor colecta selectiv şi se vor preda operatorilor autorizaţi în vederea reciclării /valorificării sau eliminării acestora.

10. Este interzisă poluarea solului, subsolului, a apelor de suprafaţă și subterane, cât şi a atmosferei cu reziduuri şi emisii nocive şi alte substanţe dăunătoare sau periculoase pentru sănătatea oamenilor şi a mediului.

11. În caz de poluare accidentală, pentru zonele în care solul, subsolul şi ecosistemele terestre au fost afectate, se vor aplica măsuri de decontaminare - curăţare, remediere şi /sau reconstrucţie ecologică fară a crea disconfort din cauza zgomotului sau a mirosurilor; se va proceda de asemenea la informarea de urgenţă a A.P.M. Neamţ şi a populaţiei din zonă.

12. În cazul producerii unui prejudiciu, titularul activităţii suportă costul pentru repararea prejudiciului şi înlătură urmările produse de acesta, restabilind condiţiile anterioare producerii prejudiciului, potrivit principiului ”poluatorul plătește”.

13. Titularul activității este obligat să respecte în integralitate prevederile următoarelor acte normative:

- Ordonanţa de Urgenţă a Guvernului nr. 195 /2005 privind protecţia mediului, aprobată cu modificări şi completări prin Legea nr. 265 /2006, cu modificările şi completările ulterioare din O.U.G. nr. 164 /2008 (aprobată cu modificări și completări prin Legea nr. 226 /2013) și din Legea nr. 219 /2019 și Ordinul MMAP nr. 1150 /2020;

- Ordin M.M.D.D. nr. 1798 /2007 pentru aprobarea Procedurii de emitere a autorizaţiei de mediu, cu modificările și completările din Ordinul M.M. nr. 1171 /2018;

- Legea nr. 31 /2019 privind aprobarea <LLNK 12018 74180 301 0 46>Ordonanţei de Urgenţă a Guvernului nr. 74 /2018 pentru modificarea şi completarea <LLNK 12011 211 13 221 0 18>Legii nr. 211 /2011 privind regimul deşeurilor;

- H.G. nr. 856 /2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu precizarea ca Anexa 2 referitoare la lista deșeurilor a fost înlocuită de Decizia Comisiei 2014/955/UE din 18 decembrie 2014;

- Legea nr. 105 /2006 pentru aprobarea O.U.G. nr. 196 /2005 privind Fondul pentru mediu;

- O.U.G. nr. 68 /2007 privind răspunderea de mediu cu referire la prevenirea și repararea prejudiciului asupra mediului, aprobată prin Legea nr. 18 /2008;

- Ordinul Ministerului Sănătăţii nr. 994 /2018 pentru modificarea și completarea Normelor de igienă și sănătate publică privind mediul de viață al populației, aprobate prin Ordinului Ministerului Sănătății nr. 119 /2014;

- STAS 10009 /2017 privind nivelul de zgomot echivalent continuu la limita incintei obiectivului;

- Ordinul Ministerului Apelor, Pădurilorși Protecției Mediului nr. 756 /1997 pentru aprobarea Reglementării privind evaluarea poluării mediului;

- H.G. nr. 2293 /2004 privind gestionarea deşeurilor rezultate în urma procesului de obţinere a materialelor lemnoase;

- H.G. nr. 1061 /2008 privind trasportul deşeurilor periculoase şi nepericuloase pe teritoriul României;

- Legea nr. 104 /2011 privind calitatea aerului înconjurător.

**În cazul modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.**

14. Se va păstra obligatoriu la punctul de lucru un exemplar al autorizaţiei de mediu şi al proceselor verbale de control pe linie de mediu.

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr.554 /2004, modificată și completată prin Legea nr.262 /2007.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**Nerespectarea prevederilor prezentei autorizaţii de mediu se sancţionează conform prevederilor legale în vigoare.**

**Prezenta autorizaţie de mediu își păstrează valabilitatea pe toată perioada în care beneficiarul acesteia obține viza anuală conform art. 16 alin. (2^1) din Legea nr.219 /2019.**

**I. Activitatea autorizată**

**1. Dotări**: - hală gater (S= 54 mp); suprafețe depozitare bușteni și cherestea.

**Utilaje**: - gater orizontal, circular, mașină de ascuțit pânze și mașină de ceprăzuit acționate electric.

**2. Materii prime, auxiliare, combustibili şi ambalaje folosite – mod de ambalare, de depozitare, cantităţi** : bușteni (50 mc /lună).

**3. Utilităţi – apă, canalizare, energie (surse, cantităţi, volume)**:

- Alimentare cu energie electrică :

- de la rețeaua din zonă.

**4. Descrierea principalelor faze ale procesului tehnologic sau ale activităţii :**

- aprovizionare bușteni; depozitare; prelucrare (producere cherestea); depozitare cherestea și deșeuri material lemnos (capete și rumeguș); livrare cherestea și deșeuri de material lemnos.

**5. Produsele şi subprodusele obţinute – cantităţi, destinaţie /an :**

**-** cherestea (40 mc /lună).

**6. Date referitoare la centrala termică proprie – dotare, combustibili,**

**utilizaţi (compoziţie,cantităţi), producţie:** nu are în dotare.

**7. Alte date specifice activităţii :**

Alte activităţi desfăşurate, nesupuse autorizării conform prevederilor Ordinului

M.M.D.D. nr.1798 /2007: nu sunt.

**8. Programul de funcţionare – ore /zi, zile /săptămână, zile /an :** 8 /6 /250 (schimbul I).

**II. Instalaţiile, măsurile şi condiţiile de protecţie a mediului**

**1. Staţiile şi instalaţiile pentru reţinerea, evacuarea şi dispersia poluanţilor**

**în mediu din dotare (pe factori de mediu) :**

protecţia calităţii apelor: nu rezultă ape uzate;

protecţia aerului: nu rezultă noxe;

protecţia solului, subsolului şi gestiunea deşeurilor: - deşeurile (rumeguş şi capete lemn) se vor depozita pe platforma betonată, fiind livrate periodic la SC PANMAX PROD SRL Grumăzești.

protecţia împotriva zgomotului şi vibraţiilor: nu sunt necesare măsuri suplimentare, activitatea desfăşurându-se în hală închisă.

**2. Alte amenajări speciale, dotări şi măsuri pentru protecţia mediului :**

- buncăr metalic pentru depozitarea rumegușului.

**3. Concentraţiile şi debitele masice de poluanţi, nivelul de zgomot, de radiaţii, admise la evacuarea în mediu, depăşiri permise şi în ce condiţii :**

- încadrarea nivelului de zgomot în zonele protejate în prevederile Ordinului Ministerului Sănătăţii nr. 119 /2014, cu modificările și completările ulterioare din Ordinul Ministerului Sănătății nr. 994 /2018;

- încadrarea valorilor de referinţă privind poluarea solului în prevederile Ordinului nr.756 /1997 a M.A.P.P.M.;

- încadrarea indicatorilor de calitate privind protecţia atmosferei în prevederile Legii nr. 104 /2011 privind calitatea aerului înconjurător.

**III. Monitorizarea mediului**

**1. Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor :** nu se impun.

**2. Datele ce vor fi raportate autorităţii teritoriale pentru protecţia mediului şi periodicitatea :**

- cele solicitate de Agenţia pentru Protecţia Mediului Neamţ, conform prevederilor legale în domeniu, respectându-se termenul cerut;

- transmiterea la A.P.M. Neamț a evidenţei gestiunii deşeurilor, pentru fiecare tip de deşeu, conform prevederilor Legii 166 /2017 privind aprobarea O.U.G. nr. 68 /2016 (pentru modificarea și completarea Legii nr. 211 /2011 privind Regimul deşeurilor), pe suport de hârtie până la 31.03. a fiecărui an (pentru anul anterior) și în SIM (la deschiderea aplicației) în perioada 01.02. – 15.06. a fiecărui an (pentru anul anterior); completarea chestionarelor PRODDES, COL /TRAT și TRAT din aplicația Statistica Deșeurilor;

**IV. Modul de gospodărire a deşeurilor şi a ambalajelor**

**1. Deşeurile produse (tipuri, compoziţie, cantităţi) :**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod deşeu | Denumire deşeu | Sursă generatoare | Cantitate | UM | Operaţiune /valorificare / eliminare | Cod operaţiune | Denumire operaţiune |
| 03.01.05 | Rumeguş, talaş, aşchii, resturi elemente de scândură şi furnir, altele decât cele specificate la 03.01.04 | Gater | 2 | mc /lună | Valorificare | R 12 | Schimb de deşeuri în vederea efectuării oricăreia dintre operaţiile nume-rotate de la R1 la R11 |
| 03.03.01 | Deşeuri de lemn şi de scoarţă | Gater | 8 | mc/lună | Valorificare | R12 | Schimb de deşeuri în vederea efectuării oricăreia dintre operaţiile nume-rotate de la R1 la R11 |

**2. Deşeurile colectate (tipuri, compoziţie, cantităţi, frecvenţă) :** nu este cazul.

**3. Deşeurile stocate temporar (tipuri, compoziţie, cantităţi, mod de stocare):**

- deşeurile menţionate la punctul 1 sunt depozitate spaţiu special amenajat (deșeuri de lemn și scoarță) și buncăr metalic (rumeguș) .

**4. Deşeurile valorificate (tipuri, compoziţie, cantităţi, destinaţie) :**- capetele de lemn (8 mc /lună) şi rumeguşul (2 mc /lună) sunt livrate periodic la SC PANMAX PROD SRL Grumăzești.

**5. Modul de transport al deşeurilor şi măsurile pentru protecţia mediului :**

- cu mijloace de transport amenajate corespunzător.

**6. Mod de eliminare (depozitare definitivă,incinerare) :**

- utilizate drept combustibil.

**7. Monitorizarea gestiunii deşeurilor:** se va ţine evidenţa gestiunii deşeurilor conform prevederilor HG 856 /2002 și Legii 166 /2017 privind aprobarea O.U.G. nr. 68 /2016 (pentru modificarea și completarea Legii nr. 211 /2011 privind Regimul deşeurilor).

**8. Ambalaje folosite şi rezultate – tipuri şi cantităţi :** nu este cazul.

**9. Modul de gospodărire a ambalajelor (valorificate) :** nu este cazul.

**V. Modul de gospodărire a substanţelor şi preparatelor periculoase**

**1. Substanţele şi preparatele periculoase produse sau folosite ori comercializate/ transportate (categorii, cantităţi) :** nu este cazul.

**2. Modul de gospodărire :**

ambalare : - nu este cazul;

transport : - nu este cazul;

depozitare : - nu este cazul.

folosire /comercializare : - nu este cazul.

**3. Modul de gospodărire a ambalajelor folosite sau rezultate de la substanţele şi preparatele periculoase :** nu se folosesc.

**4. Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident :** nu este cazul.

**5. Monitorizarea gospodăririi substanţelor şi preparatelor periculoase :**

- nu este cazul.

**VI. Programul de conformare** – Măsuri pentru reducerea efectelor prezente şi

viitoare ale activităţilor

**1.Domeniul** [protecţia solului şi apelor subterane; descărcarea apelor uzate; emisii atmosferice; gestiunea deşeurilor; altele (zgomot, prezenţa azbestului,

etc.)]: denumirea măsurii, performanţa /obiective de remediere (pe fiecare măsură), termen de finalizare (pe fiecare măsură): nu este cazul.

**2. Sursa de finanţare** (pe fiecare măsură), evidenţe, rapoarte: nu este cazul.